

ที่ มท 0810.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม 2568

เรื่อง แนวทางและปฏิทินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2570

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ด่วนที่สุด ที่ นร 1406/8518

ลงวันที่ 5 สิงหาคม 2568 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานทรัพยากรน้ำแห่งชาติว่า   
ตามที่พระราชบัญญัติทรัพยากรน้ำ พ.ศ. ๒๕๖๑ มาตรา ๑๗ (๒) กำหนดให้คณะกรรมการทรัพยากรน้ำแห่งชาติ (กนช.) มีอำนาจและหน้าที่ในการพิจารณาให้ความเห็นชอบแผนปฏิบัติการของหน่วยงานของรัฐและองค์กรปกครองส่วนท้องถิ่นที่เกี่ยวกับทรัพยากรน้ำ และแผนงบประมาณการบริหารทรัพยากรน้ำแบบบูรณาการ   
ให้สอดคล้องกับนโยบายและแผนแม่บทเกี่ยวกับการบริหารจัดการทรัพยากรน้ำสอดคล้องกับยุทธศาสตร์ชาติ และเสนอคณะรัฐมนตรีเพื่อพิจารณาในการจัดทำงบประมาณประจำปีโดยคณะกรรมการทรัพยากรน้ำแห่งชาติได้มีมติในคราวการประชุมครั้งที่ ๓/๒๕๖๘ เมื่อวันที่ ๙ เมษายน ๒๕๖๘ ให้ยกเลิกคำสั่งแต่งตั้งคณะอนุกรรมการทรัพยากรน้ำจังหวัดทุกจังหวัด สำนักงานทรัพยากรน้ำแห่งชาติ ในฐานะฝ่ายเลขานุการคณะกรรมการทรัพยากรน้ำแห่งชาติจึงได้ปรับปรุงแนวทางการจัดทำแผนปฏิบัติการด้านทรัพยากรน้ำ   
ตามพระราชบัญญัติทรัพยากรน้ำ พ.ศ. ๒๕๖๑ ให้สอดคล้องกับมติดังกล่าว และเสนอคณะกรรมการทรัพยากรน้ำแห่งชาติ พิจารณาในคราวการประชุมคณะกรรมการทรัพยากรน้ำแห่งชาติ ครั้งที่ ๔/๒๕๖๘ เมื่อวันที่   
๒๖ พฤษภาคม ๒๕๖๘ โดยที่ประชุมได้มีมติเห็นชอบการปรับปรุงแนวทางการจัดทำแผนปฏิบัติการ  
ด้านทรัพยากรน้ำ ตามพระราชบัญญัติทรัพยากรน้ำ พ.ศ. ๒๕๖๑ และให้สำนักงานทรัพยากรน้ำแห่งชาติ ดำเนินการแจ้งคณะกรรมการลุ่มน้ำ จังหวัด และหน่วยงานที่เกี่ยวข้องต่อไป สำนักงานทรัพยากรน้ำแห่งชาติ  
ขอแจ้งการปรับปรุงแนวทางการจัดทำแผนปฏิบัติการด้านทรัพยากรน้ำ ตามพระราชบัญญัติทรัพยากรน้ำ   
พ.ศ. ๒๕๖๑ และปฏิทินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. ๒๕๗๐ เพื่อให้หน่วยงานของรัฐ จังหวัด และองค์กรปกครองส่วนท้องถิ่น (อปท.) ดำเนินการจัดทำแผนปฏิบัติการ  
ด้านทรัพยากรน้ำ ประจำปีงบประมาณ พ.ศ. ๒๕๗๐ ให้เป็นไปด้วยความเรียบร้อย ดังนี้

1. ในการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. ๒๕๗๐   
ต้องพิจารณาให้สอดคล้องกับตัวชี้วัดและค่าเป้าหมายตามแผนแม่บทการบริหารจัดการทรัพยากรน้ำ 20 ปี(ปรับปรุงช่วงที่ ๑ พ.ศ. ๒๕๖๖ - ๒๕๘๐)

๒. การเสนอแผนปฏิบัติการด้านทรัพยากรน้ำสามารถดำเนินการผ่านระบบ Thai Water Plan  
ได้ตลอดเวลา สำหรับการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. ๒๕๗๐   
ขอให้หน่วยงานของรัฐ จังหวัด และองค์กรปกครองส่วนท้องถิ่นจัดทำรายละเอียดแผนปฏิบัติการด้านทรัพยากรน้ำพร้อมทั้งแนบเอกสารความพร้อมให้เรียบร้อยภายในวันที่ ๓๐ กันยายน ๒๕๖๘ รวมทั้งให้ตรวจสอบ  
และยืนยันนำส่งข้อมูล (Sign off) ภายในวันที่ ๓ ตุลาคม ๒๕๖๘

/3 ขั้นตอน...

-2-

3. ขั้นตอนการพิจารณาของคณะกรรมการลุ่มน้ำให้ดำเนินการตรวจสอบและยืนยันนำส่งข้อมูล (Sign off) ภายในวันที่ ๑๔ พฤศจิกายน ๒๕๖๘ ซึ่งจะเข้าสู่กระบวนการพิจารณาของคณะกรรมการทรัพยากรน้ำแห่งชาติในช่วงเดือนธันวาคม ๒๕๖๘ โดยหน่วยงานของรัฐ จังหวัด และองค์กรปกครองส่วนท้องถิ่นสามารถติดตามผลการพิจารณาในแต่ละขั้นตอนผ่านระบบ Thai Water Plan

ทั้งนี้ สำนักงานทรัพยากรน้ำแห่งชาติขอความอนุเคราะห์กรมส่งเสริมการปกครองท้องถิ่น โปรดแจ้งองค์กรปกครองส่วนท้องถิ่นเพื่อดำเนินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2570 ผ่านระบบ Thai Water Plan ตามแนวทางและปฏิทินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2570 หากหน่วยงานมีความประสงค์ที่จะเสนอแผนปฏิบัติการด้านทรัพยากรน้ำที่สอดคล้องกับแผนแม่บทการบริหารจัดการน้ำ 20 ปี แต่ยังไม่ได้ลงทะเบียนเข้าใช้งานระบบ Thai Water Plan   
ขอให้หน่วยงานดำเนินการส่งคำขอรับ User ตามแบบฟอร์มคำขอ User สำหรับเข้าใช้งานระบบ Thai Water Plan

กรมส่งเสริมการปกครองท้องถิ่นพิจารณาแล้ว เพื่อให้การจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2570 ผ่านระบบ Thai Water Plan เป็นไปด้วยความเรียบร้อย จึงขอให้จังหวัด  
แจ้งองค์กรปกครองส่วนท้องถิ่นในพื้นที่ดำเนินการจัดทำแผนปฏิบัติการด้านทรัพยากรน้ำ ประจำปีงบประมาณ   
พ.ศ. 2570 ผ่านระบบ Thai Water Plan ตามแนวทางและปฏิทินการจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2570 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัต

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4115

ไปรษณีย์อิเล็กทรอนิกส์ saraban@dla.go.th

ผู้ประสานงาน เอกภพ กิตติพงษ์ 084-9181176